Vremea se încălzește, dar va și ploua în aproape toată țara. Prognoza meteo pentru perioada 6 - 19 mai
Meteorologii anunță o vreme caldă, în intervalul 6 - 19 mai, cu o medie a valorilor termice diurne în jurul a 26 de grade, în majoritatea regiunilor țării. Cu toate acestea, vor fi ploi pe arii relativ extinse, de pe la finalul acestei săptămâni și în prima jumătate a săptămânii viitoare. La munte, media temperaturilor maxime va fi de 14 grade la începutul intervalului, va oscila între 8 și 10 grade în perioada 8 – 14 mai, iar spre finalul celei de-a doua decadă sunt estimate valori în jurul a 16 grade.